SABUY ออกหุ้นกู้ 500 ลบ. ดอกเบี้ย 6.25% ขายสถาบัน-รายใหญ่ 14-17 ก.พ.นี้
SABUY ออกหุ้นกู้ 500 ลบ. อายุ 2 ปี ครบกำหนดไถ่ถอนปี 2567 ดอกเบี้ย 6.25% ชำระดอกเบี้ยทุก 3 เดือนตลอดอายุหุ้นกู้ เสนอขายสถาบัน-รายใหญ่ 14-17 ก.พ.นี้

13 ม.ค. 2565

บริษัท สบาย เทคโนโลยี จำกัด (มหาชน) หรือ SABUY ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2565 มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี 2567 มีอัตราดอกเบี้ยคงที่ร้อยละ 6.25 ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 14-15 และ 17 ก.พ.2565 ผู้จัดการการจัดจำหน่ายหุ้นกู้ ได้แก่ บล.เคทีบีเอสที, บล.อาร์เอชบี (ประเทศไทย)
ทั้งนี้ ไม่มีการจัดอันดับความน่าเชื่อถือของหุ้นกู้
โดยบริษัทฯ มีวัตถุประสงค์จะนำเงินที่ได้จากการเสนอขายหุ้นกู้ครั้งนี้เป็นเงินทุนหมุนเวียนในการดำเนินธุรกิจ